HTC ระรื่น! กำไร Q3/59 เพิ่มขึ้นกว่า 4 เท่าตัว มาที่ 43.19 ลบ.
HTC ระรื่น! กำไร Q3/59 เพิ่มขึ้นกว่า 4 เท่าตัว มาที่ 43.19 ลบ. จากปีก่อนมีกำไร 8.45 ลบ. หลังรายได้จากการขายเพิ่มขึ้น – การให้ส่วนลดทางการค้าลดลง ขณะที่งวด 9 เดือนมีกำไร 214.35 ลบ. เพิ่มขึ้น 273% จากปีก่อนมีกำไร 57.54 ลบ.
14 พ.ย. 2559

บริษัท หาดทิพย์ จำกัด (มหาชน) หรือ HTC รายงานผลการดำเนินงานไตรมาส 3/59 สิ้นสุดวันที่ 30 ก.ย.59 (รวมบริษัทย่อย) มีกำไรสุทธิ 43.19 ล้านบาท หรือมีกำไรสุทธิ 0.22 บาทต่อหุ้น เพิ่มขึ้น 411% จากช่วงเดียวกันของปีก่อนที่มีกำไรสุทธิ 8.45 ล้านบาท หรือมีกำไรสุทธิ 0.04 บาทต่อหุ้น
ทั้งนี้ผลการดำเนินงานในไตรมาสดังกล่าวมีกำไรเพิ่มขึ้นเนื่องจากบริษัทมีรายได้จากการขายเพิ่มขึ้น – การให้ส่วนลดทางการค้าลดลง
อย่างไรก็ตาม ผลการดำเนินงานช่วง 9 เดือนแรกมีกำไรสุทธิ 214.35 ล้านบาท หรือ 1.08 บาทต่อหุ้น เพิ่มขึ้น 273% จากช่วงเดียวกันของปีก่อนที่มีกำไรสุทธิ 57.54 ล้านบาท หรือ 0.29 บาทต่อหุ้น